**Anexa 5\_Lista cheltuielilor eligibile și neeligibile**

**Cheltuieli eligibile**

Pentru valoarea totală eligibilă a proiectului se vor avea în vedere pragurile de **3 milioane euro/km drum județean nou construit în zonă de șes, respectiv 0,710 milioane euro/km drum județean modernizat în zonă de șes**, cu TVA inclusă, echivalent în lei, la cursul de schimb InforEuro valabil pentru luna publicării versiunii aprobate a ghidului solicitantului de finanțare. Costul menționate anterior includ toate elementele componente ale valorii eligibile a proiectului: servicii, lucrări de bază și conexe, achiziții de echipamente, utilaje și dotări etc. – conform detalierii de mai jos:

|  |  |  |  |
| --- | --- | --- | --- |
| **Categorie/**  **subcategorie MySMIS[[1]](#footnote-1)** | **Denumire cheltuială eligibilă [[2]](#footnote-2)** | **Limite procentuale** | **Observații[[3]](#footnote-3)** |
| **Echipamente/Dotări/Active Corporale/**  1.1 Obținerea terenului | Obținerea terenului | maxim 10 % din valoarea totală eligibilă a proiectului | Se includ cheltuielile efectuate pentru cumpărarea de terenuri/exproprieri.  Valoarea terenurilor achiziționate se va stabili pe baza evaluării efectuate de un expert ANEVAR, conform legislației în vigoare. |
| **Lucrări/**  1.2 Amenajarea terenului | Amenajarea terenului | - | Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, colectare, sortare și transport la depozitele autorizate a deșeurilor rezultate, sistematizări pe verticală, drenaje, epuismente - exclusiv cele aferente realizării lucrărilor pentru investiţia de bază - devieri de cursuri de apă. |
| **Lucrări/**  1.3 Amenajări pentru protecţia mediului şi aducerea la starea iniţială | Amenajări pentru protecţia mediului şi aducerea la starea iniţială | - | Se includ cheltuielile efectuate pentru lucrări şi acţiuni de protecţia mediului și de aducere la starea inițială, inclusiv cheltuieli aferente măsurilor ecologice pentru realizarea de perdele forestiere/ aliniamente de arbori de-a lungul drumului județean, în afara zonei de siguranță a drumului, protejarea și menținerea absorbanților naturali: păduri locale, zone umede, zone împădurite, apărări de maluri și consolidări de versanți, inclusiv realizarea de investiții suplimentare pentru protecția drumului respectiv față de efectele generate de condiții meteorologice extreme - provocate de schimbări climatice sau alte cauze excepționale. |
| **Lucrări/**  1.4 Cheltuieli pentru relocarea/ protecția utilităților | Cheltuieli pentru relocarea/ protecția utilităților | - | Se includ cheltuielile pentru relocarea/ protecţia utilităţilor: devieri reţele de utilităţi din amplasament. |
| **Lucrări**/  2 Cheltuieli pentru asigurarea utilităților necesare obiectivului de investiții | Cheltuieli pentru asigurarea utilităților necesare obiectivului de investiții | - | Se includ cheltuielile aferente lucrărilor pentru asigurarea cu utilităţile necesare funcţionării obiectivului de investiţie, care se execută pe amplasamentul delimitat din punct de vedere juridic ca aparţinând obiectivului de investiţie, precum şi cheltuielile aferente racordării la reţelele de utilităţi, de tipul:   1. alimentare cu apă; 2. canalizare; 3. energie electrică; 4. telecomunicaţii; 5. alte utilităţi. |
| **Servicii /**  3.1.1 Studii de teren  3.1.2 Raport privind impactul asupra mediului  3.1.3 Alte studii de specialitate | Proiectare și asistență tehnică | maxim 3% din valoarea totală eligibilă  Nu se vor deconta cheltuielile pentru documentațiile tehnico-economice pentru care s-a obținut finanțare în baza prevederilor OUG nr. 88/2020, cu modificările și completările ulterioare. | **Studii** – se includ cheltuielile pentru:   1. studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiție; 2. raport privind impactul asupra mediului; 3. studii de specialitate necesare în funcție de specificul investiției, de ex. studiu de trafic/circulație, studiu peisagistic, studiu dendrologic etc. |
| **Servicii/**  3.2 Documentații - suport și  cheltuieli pentru obținerea de  avize, acorduri și autorizații | **Documentații - suport și cheltuieli pentru obținerea de avize, acorduri și autorizații**:   1. obţinerea/prelungirea valabilităţii certificatului de urbanism; 2. obţinerea/prelungirea valabilităţii autorizaţiei de construire/desfiinţare; 3. obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie etc.; 4. întocmirea documentaţiei, obţinerea numărului cadastral provizoriu şi înregistrarea terenului în cartea funciară; 5. obţinerea actului administrativ al autorităţii competente pentru protecţia mediului; 6. obţinerea avizului P.S.I.; 7. alte avize, acorduri şi autorizaţii solicitate prin certificatul de urbanism sau autorizații de funcționare, necesare în vederea implementării în bune condiții a proiectului. |
| **Servicii/**  3.3 Expertiză tehnică | **Expertiză tehnică**: cheltuielile cu elaborarea expertizelor tehnice a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile art. 14 alin. (2) din HG 907/2016. |
| **Servicii/**  3.5.1 Tema de proiectare  3.5.2 Studiu de prefezabilitate  3.5.3 Studii de fezabilitate/ documentații de avizare a  lucrărilor de intervenție și deviz general  3.5.4 Documentaţiile tehnice  necesare obţinerii  avizelor/ acordurilor/ şi autorizaţiilor  3.5.5 Verificarea tehnică de calitate a proiectului tehnic şi a detaliilor de execuţie  3.5.6. Proiect tehnic şi detalii de execuţie | **Proiectare:** cheltuielile pentru:   1. elaborarea tuturor fazelor de proiectare (tema de proiectare, studiu de prefezabilitate, studii de fezabilitate/documentații de avizare a lucrărilor de intervenție, proiect tehnic şi detalii de execuţie), 2. plata verificării tehnice de calitate a proiectului tehnic și a detaliilor de execuție, 3. elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie - documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament, studii de trafic, audit de siguranta rutieră, etc. 4. realizarea unei **randări 3D** a investiției, în cazul proiectelor care includ lucrări de construcții. |
| **Servicii/**  3.8.1. Asistenţă tehnică din partea proiectantului | **Asistență tehnică** **din partea proiectantului**, în cazul în care aceasta nu intră în tarifarea proiectului:   1. pe perioada de execuție a lucrărilor; 2. pentru participarea proiectantului la fazele incluse în programul de control al lucrărilor de execuție, avizat de către Inspectoratul de Stat în Construcții. |
| **Servicii/**  3.8.2. Dirigenţie de şantier/supervizare | **Dirigenție de șantier**: cheltuielile efectuate pentru plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii |
| **Alte cheltuieli/**  Alte cheltuieli | **Coordonator în materie de securitate şi sănătate** - conform Hotărârii Guvernului nr. 300/2006, cu modificările şi completările ulterioare |
| **Servicii/**  3.6. Organizarea procedurilor de achiziţie  3.7.1 Managementul de proiect pentru obiectivul de investiţii | Consultanța/ Managementul de proiect | maxim 2% din valoarea totală eligibilă | Se includ cheltuielile cu:   1. plata serviciilor de consultanţă pentru elaborarea cererii de finanțare și a tuturor studiilor necesare întocmirii acesteia; 2. plata serviciilor de consultanţă în domeniul managementului de proiect pentru obiectivul de investiţii; 3. plata serviciilor de consultanţă/ asistenţă juridică pentru elaborarea documentaţiei de atribuire şi/sau derularea procedurilor de atribuire a contractelor de achiziţie publică, dacă este cazul; 4. plata serviciilor de evaluare, efectuate de un expert ANEVAR, în vederea stabilirii valorii terenurilor achiziționate. |
| **Servicii/**  3.7.2. Auditul financiar | Audit financiar | maxim 0,4% din valoarea totală eligibilă | Se cuprind cheltuielile aferente auditului financiar. |
| **Lucrări/**  4.1 Construcţii şi instalaţii | Construcții și instalații | - | Se cuprind cheltuielile aferente execuţiei următoarelor obiecte cuprinse în obiectivul de investiţie:   1. cheltuieli aferente activităților de modernizare si extindere a rețelei de DJ care asigură conectivitatea directă sau indirectă cu rețeaua TEN-T; 2. cheltuieli aferente construirii unor noi segmente si reconstruirii unor segmente de drum județean pentru conectarea la autostrăzi sau drumuri expres; 3. cheltuieli aferente investițiilor de modernizare care implică creșterea parametrilor constructivi ai drumului; 4. cheltuieli aferente măsurilor de siguranță rutieră - road-safety; 5. cheltuieli aferente măsurilor de accesibilitate ușoară și independentă pentru persoanele cu cerințe de mobilitate speciale, fiind proiectate și destinate tuturor utilizatorilor; 6. cheltuieli aferente lucrărilor de artă de tip poduri și podețe și elemente de colectare și evacuare a apelor pluviale; 7. cheltuieli aferente elementelor de digitalizare în transporturi, de ex. echipamente de măsurare trafic, etc.; 8. cheltuieli aferente construirii/ modernizarii de stații și alveole, în vederea stimulării transportului public de călători pe traseul obiect al proiectului; 9. cheltuieli aferente intersecțiilor cu drumurile laterale, racorduri la drumurile laterale; 10. cheltuieli aferente intersecțiilor cu linii de cale ferată, pasaje, poduri sau intervenții la albiile minore, noduri rutiere, activități eligibile doar în scopul realizării conectivității la TEN-T.   Lucrările necesare de amenajare a intersecțiilor drumului județean cu alte categorii de drumuri pot fi incluse în proiect în categoria activităților eligibile dacă acestea se efectuează în limita de proprietate a județului, sau a UAT Județ/e, UAT Municipiu/i, UAT Oraș/e, UAT Comună/e în calitate de membri ai parteneriatului, pe o lungime de maxim 30 de metri. Restul lucrărilor de amenajare a intersecțiilor, se vor include în categoria activităților neeligibile.  Lucrările de racordare a drumului județean la drumurile laterale se vor include în categoria activităților eligibile dacă sunt în limita de proprietate a județului, sau a UAT Județ/e, UAT Municipiu/i, UAT Oraș/e, UAT Comună/e în calitate de membri ai parteneriatului, pe o lungime de maxim 30 de metri, în caz contrar, se vor include în categoria activităților neeligibile. |
| **Lucrări/**  Cheltuieli conexe investitiei de baza | Construcții și instalații | maxim 15% din valoarea totală eligibilă | **Construcții și instalații conexe** se includ cheltuielile aferente măsurilor conexe aferente lucrărilor de construcții și instalații, care contribuie la implementarea proiectului de tipul:   1. amenajare de parcări pe traseul DJ, inclusiv elemente de colectare a deșeurilor; 2. accese la proprietăți, cu respectarea limitei de proprietate; 3. piste de biciclete cu traseu continuu și/sau coerent care deservesc DJ; 4. iluminat treceri de pietoni; 5. amenajare spații verzi, etc. |
| **Lucrări/**  4.2 Montaj utilaje, echipamente tehnologice şi funcţionale | Montaj utilaje, echipamente tehnologice și funcționale | - | Se cuprind:   1. cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora. 2. cheltuieli pentru activitățile de montare a echipamentelor aferente stațiilor de încărcare; 3. cheltuieli pentru **elemente de digitalizare** – montaj echipamente măsurare trafic etc. – **elemente obligatorii** în fiecare proiect. |
| **Lucrări/**  4.3 Utilaje, echipamente tehnologice şi funcţionale care necesită montaj | Utilaje, echipamente tehnologice și funcționale care necesită montaj | - | Se cuprind   1. cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale. 2. cheltuieli pentru achiziționarea stațiilor de încărcare; 3. cheltuieli pentru **elemente de digitalizare** – echipamente măsurare trafic, echipamente de măsurare a zgomotului, a emisiilor de noxe, sisteme de supraveghere în zone periculoase, panouri informative electronice – condiții meteo, zăpadă, trafic îngreunat - sisteme de informații pentru transportul în comun – rute, orare, bilete etc. – **elemente obligatorii** în fiecare proiect. |
| **Echipamente/Dotări/Active Corporale/**  4.4 Utilaje, echipamente tehnologice şi funcţionale care nu necesită montaj şi echipamente de transport | Utilaje, echipamente tehnologice și funcționale care nu necesită montaj și echipamente de transport | - | Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic. |
| **Echipamente/Dotări/Active Corporale/**  4.5 Dotări | Dotări | - | Se cuprind cheltuielile pentru procurarea de bunuri care, conform legii, se încadrează în limita valorică aferentă mijloacelor fixe, stabilită prin reglementările legale în vigoare la data depunerii cererii de finanțare, sunt necesare implementarii proiectului şi respectă prevederile contractului de finanţare. |
| **Cheltuieli cu active necorporale**  4.6 Active necorporale | Active necorporale | - | Se cuprind cheltuielile cu achiziţionarea activelor necorporale: drepturi referitoare la brevete, licenţe, know-how sau cunoştinţe tehnice nebrevetate.  Activele necorporale sunt eligibile pentru calculul costurilor de investiții dacă îndeplinesc următoarele condiții:   1. trebuie să fie utilizate exclusiv în cadrul unității care primește ajutorul; 2. trebuie să fie amortizabile; 3. trebuie să fie achiziționate în condițiile pieței de la terți care nu au legături cu cumpărătorul; 4. trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum cinci ani. |
| **Lucrări/**  5.1.1 Lucrări de construcţii şi instalaţii aferente organizării de şantier | Lucrări de construcții și instalații aferente organizării de șantier | - | Se cuprind lucrările de construcții și instalații aferente organizării de șantier. |
| **Lucrări/**  5.1.2 Cheltuieli conexe organizării şantierului | Cheltuieli conexe organizării de șantier | - | Se cuprind cheltuielile conexe organizării de șantier. |
| **Taxe/**  5.2.2 Cota aferentă ISC pentru controlul calităţii lucrărilor de construcţii  5.2.3. Cota aferentă ISC pentru controlul statului în amenajarea teritoriului,  urbanism şi pentru autorizarea  lucrărilor de construcţii  5.2.4. Cota aferentă Casei Sociale a Constructorilor – CSC  5.2.5. Taxe pentru acorduri, avize conforme şi autorizaţia de construire/desfiinţare | Comisioane, cote, taxe, costul creditului | conform prevederilor legale | SE includ cheltuielile cu:   1. cota aferentă Inspectoratului de Stat în Construcţii pentru controlul calităţii lucrărilor de construcţii; 2. cota pentru controlul statului în amenajarea teritoriului, urbanism şi pentru autorizarea lucrărilor de construcţii; 3. cota aferentă Casei Sociale a Constructorilor; 4. taxe pentru acorduri, avize conforme şi autorizaţia de construire/ desfiinţare. |
| **Lucrări/**  5.3 Cheltuieli diverse şi neprevăzute | Cheltuieli diverse și neprevăzute | maxim 5% din valoarea totală eligibilă | Sunt eligibile doar dacă sunt detaliate corespunzător prin documente justificative. |
| **Servicii/**  5.4 Cheltuieli pentru informare şi publicitate | Informare și publicitate | maxim 0,6% din valoarea totală eligibilă | Se cuprind cheltuielile pentru realizarea activităților de comunicare și vizibilitate menționate la subcap 3.21 și detaliate în Manualul de identitate vizuală pentru beneficiari. |
| **Servicii/**  Cheltuieli de informare, consultare, conștientizare a grupului țintă | Campanii de siguranță rutieră | - | Se cuprind cheltuieli pentru campanii care să aibă ca rezultat:   1. creșterea gradului de conștientizare a prezenței participanţilor vulnerabili la traficul rutier, 2. încurajarea aplicării măsurilor de siguranță rutieră specifice - centura de siguranță, scaun auto pentru copii 3. adaptarea vitezei, 4. sporirea atenției șoferilor, 5. descurajarea consumului de alcool, etc. |

**B. Cheltuieli excluse de la finanțare:**

|  |
| --- |
| * cheltuielile efectuate înainte de 01.01.2021 conform prevederilor art. 63, alin (2) din Regulamentul (UE) nr.1060/2021; |
| * cheltuielile aferente proiectelor care au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, conform prevederilor art. 63, alin (6) din Regulamentul (UE) nr.1060/2021; |
| * cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate; |
| * cheltuielile efectuate în sprijinul relocării, conform prevederilor art. 66, alin (1) din Regulamentul (UE) nr.1060/2021; |
| * cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058; |
| * cheltuielile care sunt realizate ulterior perioadei maxime de implementare, detaliate la capitolul 2.2.6, în cadrul căreia se pot efectua cheltuieli; |
| * cheltuielile pentru achiziţionarea de imobile; |
| * cheltuielile pentru procurarea de bunuri care, conform legii, intră în categoria obiectelor de inventar; |
| * costuri operaţionale, de funcționare, de testare și întreținere a obiectivelor finanțate prin proiect; |
| * costuri administrative: salariile personalului general de administrație; chiriile și reparații ale imobilizărilor de interes general în administrație; energie, combustibil și alte consumuri similare; cheltuieli administrative gospodărești; |
| * alte cheltuieli generale de administrație; |
| * cheltuielile cu materialele consumabile; |
| * cheltuieli financiare, respectiv prime de asigurare, taxe, comisioane, rate și dobânzi aferente creditelor; |
| * contribuția în natură; |
| * amortizarea; |
| * valoarea cheltuielilor care depășește limitele maxime așa cum sunt menționate la secțiunea A din Anexa 5\_Lista cheltuielilor eligibile și neeligibile, acolo unde sunt prevăzute limitări; |
| * cheltuielile privind achiziţia de dotări/echipamente/utilaje second-hand; |
| * taxa pe valoarea adăugată recuperabilă, cu excepţia cazului în care aceasta nu se poate recupera în temeiul legislaţiei naţionale privind TVA-ul; |
| * cheltuieli cu investițiile ce fac obiectul dublei finanțări care vizează aceleași costuri eligibile; |
| * amenzi, penalităţi, dobânzi, cheltuieli de judecată şi cheltuieli de arbitraj; |
| * cheltuielile efectuate după finalizarea etapei de implementare a proiectului, respectiv după data de finalizare a ultimei activități din cadrul proiectului; |
| * cheltuieli care nu corespund particularităţilor/obiectivelor/activităţilor sprijinite prin Intervenția regională; |
| * cheltuieli de mentenanță; |
| * cheltuieli aferente lucrărilor de reabilitare DJ; |
| * cheltuieli aferente lucrărilor de reabilitare/modernizare drumuri naționale/ comunale/vicinale etc.; |
| * cheltuieli aferente străzilor fără statut de DJ; |
| * cheltuieli aferente pasajelor, nodurilor rutiere, pasarelelor pietonale sau trecerilor la nivel cu calea ferată care nu sunt în proprietatea solicitantului; |
| * cheltuielile cu achiziționarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004; |
| * cheltuielile aferente proiectelor care intră sub incidența ajutorului de stat; |
| * cheltuielile aferente activităților realizate în vederea desfășurării de activități economice, în scopul obținerii de venituri, prin cedarea oricăruia dintre obiecte/bunuri către o terță parte în perioada de durabilitate; |
| * cheltuielile necesare instruirii/școlarizării personalului în vederea utilizării corecte și eficiente a utilajelor și tehnologiilor; |
| * cheltuielile aferente execuției probelor/încercărilor, prevăzute în proiect, rodajelor, expertizelor la recepție, omologărilor; |
| * cheltuieli aferente marjei de buget, cap. 7.1 din Devizul general; |
| * cheltuieli pentru constituirea rezervei de implementare pentru ajustarea de preţ, cap. 7.2 din Devizul general. |

1. Se completează categoria și subcategoria din MySMIS [↑](#footnote-ref-1)
2. Se completează cu denumirea din Devizul General aprobat prin HG 907/2016 [↑](#footnote-ref-2)
3. Se completează limitele procentuale/valorile pentru anumite cheltuieli și alte detalii specifice privind eligibilitate. Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data depunerii cererii de finanțare și ulterior la data semnării contractului de finanțare [↑](#footnote-ref-3)